Liek rozširuje cievy, predovšetkým žily. Vyvoláva zníženie žilového návratu a zníženie vstupnej záťaže pravej srdcovej komory. Pri vyšších dávkach spôsobuje pokles periférneho cievneho odporu rozšírením drobných tepien. Znižuje prácu ľavej srdcovej komory a znižuje spotrebu kyslíka v srdcovom svale. Tiež priamo rozširuje koronárne tepny srdca. Liek je určený: na profylaxiu a dlhodobú liečbu angíny pectoris na liečbu ťažkých chronických srdcových insuficiencií v kombinácii so srdcovými glykozidmi, diuretikami, ACE inhibítormi Viac na adc.sk Použitie: Dávkovanie a dávkovacie schémy Liečba sa má začať s najnižšími možnými dávkami, ktoré sa postupne zvyšujú až na požadovanú dávku. 20mg balenie: Užíva sa 2x denne 1 tableta (čo zodpovedá 40 mg IS-5-MN). U pacientov s vyššou potrebou nitrátov sa môže dávka zvýšiť na 3x denne (čo zodpovedá 60 mg IS-5-MN). Výnimočne sa môže dávka zvýšiť na 2x denne 2 tablety (čo zodpovedá 80 mg IS-5-MN). Pri užívaní dvoch dávok lieku denne je potrebné dodržať 6 – 8 hodinový interval medzi dávkami. 40mg balenie: Užíva sa 1x denne 1 tableta alebo 2x denne 1/2 tablety (čo zodpovedá 40 mg IS-5-MN). Dávka môže byť v prípade potreby zvýšená na 3x denne 1/2 tablety (čo zodpovedá 60 mg IS-5-MN) alebo výnimočne na dávku 2x denne 1 tabletu (čo zodpovedá 80 mg IS-5-MN). Pri užívaní dvoch dávok lieku denne je potrebné dodržať 6 – 8 hodinový interval medzi dávkami. Dĺžku a ukončenie liečby určuje lekár. Spôsob použitia Tablety sa užívajú v pravidelných časových odstupoch, vcelku a zapíjajú sa tekutinou. Vzťah k jedlu sa neuvádza. Tablety majú deliacu ryhu, ktorá ich umožňuje rozdeliť na rovnaké dávky. Upozornenie V priebehu tehotenstva sa môže liek podávať len vo zvlášť indikovaných prípadoch po konzultácii s lekárom. Počas dojčenia sa podávanie lieku neodporúča. U pacientov s ťažkou poruchou funkcie pečene je potrebné zvážiť pomer rizika a prínosu liečby. Liek je kontraindikovaný u pacientov s akútnym infarktom myokardu s nízkymi plniacimi tlakmi. Liek je kontraindikovaný pri akútnom obehovom zlyhaní. Liek je kontraindikovaný pri súbežnom užívaní inhibítorov fosfodiesteráz typu 5 (napr. sildenafilu, tadalafilu a vardenafilu). Liek je kontraindikovaný pri výraznej hypotenzii. Liek môže najmä na začiatku liečby nepriaznivo ovplyvniť činnosti vyžadujúce zvýšenú pozornosť (napr. vedenie vozidiel, ovládanie strojov). Nepiť alkohol! Liek obsahuje laktózu. Ďalšie osobitné upozornenia sú uvedené v SPC (časť 4.4).